<classify> SERIKALI ina mpango wa kujenga benki za damu katika kila mkoa ili kusogeza huduma kwa wananchi. Hayo yamelezwa na Waziri wa Afya, Maendeleo ya Jamii, Jinsia, Wazee na Watoto, Ummy Mwalimu baada ya kupokea ripoti ya namna Benki ya Exim ilivyosaidia jamii katika sekta ya afya ikiwemo suala la kuchangia damu.Asilimia 80 ya damu inayokusanywa inatumiwa na wajawazito na watoto chini ya miaka mitano, kutokana na uhitaji huu ndio maana tunaamua kutaka kusogeza huduma hii kwa kujenga vituo vya benki za damu vipatavyo 12 ili kusogeza huduma kwa jamii,alisema. Naye, Naibu Mkurugenzi Mtendaji wa Benki ya Exim Tanzania, Jaffari Matundu alisema benki hiyo imefanikiwa kuchangia uniti 400 za damu katika kampeni ilizozifanya Dar es Salaam, Mwanza, Mbeya na Arusha.Aidha, Matundu alisema katika kuchangia miradi ya jamii katika sekta ya afya, benki hiyo imechangia vitanda 500, magodoro 500 yenye thamani zaidi ya Sh milioni 200 katika hospitali za rufaa 13 katika mikoa 11. Alizitaja hospitali zilizofaidika na msaada huo ni Maweni, Mawenzi, Sekoutoure, Hospitali ya Rufaa za Mwananyamala, Bombo, Mbeya.  <topic>: KITAIFA 